Kebakaran Baku 2018

Pada 2 Mac 2018, sebuah kebakaran berlaku di Pusat Narkotik Republik di Baku, Azerbaijan. Sekurang-kurangnya 26 orang terbunuh dan empat lagi telah dimasukkan ke hospital.

Kebakaran
Pihak pemerintah melaporkan bahawa kebakaran berlaku sekitar jam 06:10 waktu tempatan. Ia disebabkan oleh kerosakan elektrik di bangunan wad kayu satu tingkat itu. Tiada sistem pemadaman api disediakan di bangunan itu dan tingkap-tingkapnya dihadang oleh bingkai keluli yang hanya boleh dibuka dari luar bagi mengelakkan penagih dadah melarikan diri. Rangka kayu bangunan dilaporkan menyumbang sebagai sumber utama kebakaran dan ahli bomba menggambarkan bangunan tersebut membakar dengan marak selama lebih tiga jam akibat angin kencang. Walaupun tingkap-tingkap tersebut dihadang, ahli bomba berjaya menyelamatkan beberapa dozen orang dalam kejadian kebakaran itu.

Kesan
Menurut Kementerian Jagaan Kesihatan, sekitar 200 orang pesakit dan kakitangan berjaya diselamatkan, dengan 34 penyelamatan dilakukan. 25 individu dijumpai mati di dalam runtuhan selepas ahli bomba memadam kebakaran.

Presiden Ilham Aliyev telah melawat tempat kejadian dan satu siasatan rasmi telah diarahkan. Aktivis sivil tempatan menuduh isu rasuah awam dan kekurangan dari segi kepatuhan peraturan keselamatan kebakaran sebagai punca utama kebakaran. Pejabat Ketua Pendakwa memberi respon dengan membuka siasatan mengenai pelanggaran kod keselamatan kebakaran.

Galeri

Rujukan

Pautan luar

Kebakaran di Azerbaijan
2018 di Azerbaijan
Kebakaran 2018